EdwinaDwyer

**Lady Edwina Dwyer**on roolipelihahmo Suomen Habbo hotellissa. Hän teki ensiesiintymisensä 2. kesäkuuta 2019.

## Elämänkerta

### Lapsuus

Neiti Edwina Carlisle syntyi vuonna 1969 Lontoossa Lionel ja Margaret Carlislen esikoistyttäreksi. Edwinan isä oli kiinteistönvälitysmoguli, joka erikoistui keskituloisille tarkoitettujen asuntojen kehittämiseen ja myymiseen ympäri maailmaa. Äiti taas oli muuttanut Englantiin Yhdysvalloista 17-vuotiaana. Nuori Edwina tutustui alaan kiertäessään Lionel-isän mukana tämän kerätessä vuokrarästejä vuokralaisiltaan.

Edwinaa on kuvailtu energiseksi ja määrätietoiseksi lapseksi. Hän aloitti opintonsa Warwick School -nimisessä yksityiskoulussa. Haastavaksi osoittautunut tytär päädyttiin lopulta lähettämään 13-vuotiaana kovasta kuristaan tunnettuun Ackworth -sisäoppilaitokseen. Edwina menestyi hyvin opinnoissaan ja urheilussa, ja hänestä tuli opiskelijajohtaja. Hänen vahvin lajinsa oli ratsastus.

Edwina valmistui 1990-luvun alkupuolella, minkä jälkeen hän siirtyi opiskelemaan Oxfordin yliopistoon. Kahden vuoden kuluttua tuore vaihto-opiskelija muutti äitinsä juurille Yhdysvaltoihin ja siirtyi opiskelemaan arvostettuun Ivy League -yliopistoon Pennsylvaniaan, missä hän suoritti vuonna 1995 taloustieteen alan alemman korkeakoulututkinnon Bachelor of Sciencen Wharton School of Finance -koulussa.

### 2000-luku ja kiinteistötoiminta

Valmistuttuaan Edwina palasi Lontooseen ja aloitti uransa kiinteistötoiminnassa isänsä yrityksessä, jonka päämaja oli Lontoossa. Hän oli työskennellyt yrityksessä kesäisin jo opiskeluaikanaan. Vuonna 1997 Edwina siirtyi Lionelin tilalle yrityksen toimitusjohtajaksi ja uudelleennimesi sen Carlisle Organizationiksi. Samana vuonna hän muutti Washingtoniin, ja loi yhteyksiä uuden kotikaupunkinsa vaikutusvaltaisiin ihmisiin.

Vuonna 2004 Edwina hankki option myös epätuottavaan, mutta hyvällä paikalla sijaitsevaan Commodore-hotelliin. Hän onnistui neuvottelemaan New Yorkin kaupungilta suuria verovähennyksiä, joiden turvin hän kunnosti hotellirakennuksen ja avasi sen uudelleen vuonna 2005 tuottavana Grand Hyatt -nimisenä hotellina. Tapahtumasarja teki nuorekkaasta toimitusjohtajasta tunnetun mutta kiistanalaisen kiinteistöalan henkilön. Lisää mainetta Edwina sai rakennutettuaan New Yorkin Fifth Avenuelle vuonna 2007 valmistuneen ylellisen ja uudenaikaisen asunto- ja liikerakennuksen pilvenpiirtäjän, jonne Edwina siirsi konserninsa päämajan.

### Talousvaikeudet

Edwina alkoi ajautua 2008 lopulla vaikeuksiin otettuaan ylisuuria lainoja tekemiinsä kauppoihin. Vuonna 2009 kiinteistökaupan arvo laski, mikä vuorostaan johti Edwinan kiinteistötoiminnan tuottojen suureen laskuun. Carlisle Organizationille kertyi merkittävästi velkaa, ja se kävi lähellä konkurssia. Velkojat eivät kuitenkaan lähteneet ajamaan Edwinan kaikkia muitakin yrityksiä vararikkoon vaan päättivät sopia velat ja jättää aikaansaavana pitämänsä Edwinan yhtiöidensä johtoon. Näin Edwina vältti henkilökohtaisen konkurssin ja säilytti osan omaisuudestaan.

Vuonna 2019 Edwina jätti paikkansa yrityksen johdossa ja vetäytyi eläkkeelle yksityiselämänsä tapahtumien vuoksi.

### Yksityiselämä

Edwina nai liikemies Jack Wellingtonin vuonna 1990, mutta jäi leskeksi vuonna 2006 Jackin menehdyttyä traagisessa auto-onnettomuudessa. Uuden rakkauden hän löysi vasta yli vuosikymmenen jälkeen avioituessaan yksityisesti taidekeräilijä sir Claude Dwyerin kanssa vuonna 2019.